Nóg 'n klag teen Christchurch-aanvaller | Netwerk24
Die polisie in Nieu-Seeland het 'n klag van terrorisme teen Brenton Tarrant, wat aangekla word in verband met die aanvalle op twee moskees in Christchurch in Maart, aanhangig gemaak.
Tarrant, 'n Australiese inboorling, word reeds deur 51 aanklagte van moord in die gesig gestaar.
Daar is ook 35 aanklagte van poging tot moord teen hom.
Hy het in Maart glo aanvalle op twee moskees in Christchurch geloods en met verskeie vuurwapens op kerkgangers losgebrand.
Die onmiddellike dodetal was 50. 'n Turkse man het aan die begin van Mei in 'n plaaslike hospitaal aan sy wonde beswyk.
Die aanval is regstreeks op Facebook uitgesaai.
Verlede week is die Christchurch-oproep tot Aksie, waarvolgens wêreldleiers en sakemanne in die tegniese beroepsveld 'n belofte gemaak het om die gebruik van sosiale media vir terreurdade te beëindig, geloods.
Dit is gedryf deur Jacinda Ardern, premier van Nieu-Seeland, wat saam met ander politici in haar land ook reeds daadwerklike veranderinge aan plaaslike vuurwapenwette begin maak het. – Reuters